নর্থ ডাকোটা স্টেট বিশ্ববিদ্যালয়
নর্থ ডাকোটা স্টেট ইউনিভার্সিটি অব এগ্রিকালচার অ্যান্ড অ্যাপ্লাইড সাইন্স (ইংরেজি: North Dakota State University of Agriculture and Applied Science; সংক্ষেপে: এনডিএসইউ বা NDSU) যা নর্থ ডাকোটা স্টেট ইউনিভার্সিটি নামে বহুল পরিচিত, যুক্তরাষ্ট্রের উত্তর ডাকোটা রাজ্যের ফারগো শহরে অবস্থিত একটি পাবলিক বিশ্ববিদ্যালয়। ২৫৮ একর আয়তনের ক্যাম্পাসে ১৪ হাজারের অধিক ছাত্র ছাত্রী পড়াশোনা করে। ১৮৯০ সালে উত্তর ডাকোটা কৃষি মহাবিদ্যালয় ( North Dakota Agricultural College) নামে এই শিক্ষাপ্রতিষ্ঠান যাত্রা শুরু করে। এই বিশ্ববিদ্যালয় কিছু কৃষি গবেষণা প্রতিষ্ঠান পরিচালনা করে। কৃষি গবেষণা প্রতিষ্ঠানের অধীনে জমির পরিমাণ ১৮,৪৮৮ একর। এই বিশ্ববিদ্যালয়ের শিক্ষার্থীদের মধ্যে ৫৫% ছাত্র এবং ৪৫% ছাত্রী। এখানে সেমিস্টার পদ্ধতিতে পড়ানো হয়।